Missing in Action 2: The Beginning

***Missing in Action 2: The Beginning*** (títol orichinal en anglés, en aragonés ***Desapareixiu en acción 2: o prencipio***, estrenada en Aragón con o títol en castellano de ***Desaparecido en acción 2***, en aragonés ***Desapareixu en acción 2***) ye una cinta de cine d'acción coproducida por o cine estausunidense y lo cine neerlandés estrenada l'anyo 1985, dirichida por Lance Hool seguntes un guión orichinal d'Arthur Silver, Larry Levinson y Steve Bing, con una banda sonora orichinal de Brian May, una direcció de fotografía de Jorge Stahl Jr. y una producción cinematografica de Menahem Golan y Yoram Globus ta la productora cinematografica Cannon Films. Conta con un elenco formau por Chuck Norris, Soon-Tek Oh, Steven Williams, Bennett Ohta, Cosie Costa, Joe Michael Terry, Christopher Cary, John Wesley, David Chung, Professor Toru Tanaka, Dean Raphael Ferrandini, Pierre Issot, Mischa Hausserman, Randon Lo, Michiyo Tanaka, Andrea Lowe y Sergio Kato, entre d'atros actors.

Se tracta d'a segunda cinta d'a serie de cintas *Missing in Action*, dezaga de *[[Missing in Action (cinta)|Missing in Action]]* (1984, Joseph Zito) y antes de ** (1988, Aaron Norris), encara que realment se filmó a la vegada con *Missing in Action* y que heba d'estar estrenada en primer lugar. Tanimientres, finalment se dició estrenar primero *Missing in Action* (que por ixe motivo mantuvo lo suyo actual nombre, cuan en realidat s'heba de titular *Missing in Action 2*) y convertir l'actual *Missing in Action 2: The Beginning* en una precuela. Ixo s'escaició por motivos comercials, en considerar que *Missing in Action* tiendría una millor acullida por parte d'o publico.

En a cinta se conta cómo lo coronel James Braddock de l'exercito estausunidense se troba engarcholau en un campo de presoneros de guerra en Vietnam, trobando-se sometiu a las brutadas d'u sadico nordvietnamita, lo coronel Yin. Iste maltracta a los presoneros, plegando mesmo a matar-los, a la vegada que els obliga a treballar en plantacions ta producir opio que li merca lo suyo complice francés François. Yin tamién deseya que Braddock sinye un documento recooixendo que ha cometiu crímens de guerra mientres a guerra de Vietnam, y fa servir ixo ta venir con costodias debant d'os atros presoneros, en decir-les que els mantiene cautivos por a negativa de Braddock. A la fin Braddock accepta sinyar ixe documento, a cambio de recibir medecinas ta un d'os cautivos, malauto de malaria, pero Yin incumple l'alcuerdo, li da una sobredosi d'opio a lo malauto y el crema vivo. Nien anvalabrinau, Braddock prepara la suya venganza, escapa d'o campo y planifica cómo librar a los presoneros y, dimpués, destruyir o campo y, obviament, tamién a Yin.

A cinta s'ambienta en 1972 y 1982 en Vietnam y (muit parcialment) mientres a guerra de Vietnam) y las suyas escenas se filmoron en Xalapa-Enríquez (Veracruz de Ignacio de la Llave) en Mexico y en Sant Cristofo y Nieus.

## Elenco

## Se veiga tamién
* Cine en 1985.
* Cintas de 1985.

## Referencias

## Vinclos externos
*  ''Missing in Action 2: The Beginning'' en Internet Movie Database.
*  ''Missing in Action 2: The Beginning'' en Box Office Mojo.
*  ''Missing in Action 2: The Beginning'' en Rotten Tomatoes.